CELEX: 32020R1994
Language: mt
Date: 2020-12-04 00:00:00
Title: Ir-Regolament ta’ Implimentazzjoni tal-Kummissjoni (UE) 2020/1994 tal-4 ta’ Diċembru 2020 li jikkoreġi r-Regolament ta’ Implimentazzjoni (UE) 2020/1156 li jestendi d-dazju antidumping definittiv impost mir-Regolament ta’ Implimentazzjoni (UE) 2018/186 fuq l-importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina għal importazzjonijiet ta’ ċertu azzar reżistenti għall-korrużjoni b’modifiki żgħar

7.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 410/67
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2020/1994
         tal-4 ta’ Diċembru 2020
         li jikkoreġi r-Regolament ta’ Implimentazzjoni (UE) 2020/1156 li jestendi d-dazju antidumping definittiv impost mir-Regolament ta’ Implimentazzjoni (UE) 2018/186 fuq l-importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina għal importazzjonijiet ta’ ċertu azzar reżistenti għall-korrużjoni b’modifiki żgħar
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u b’mod partikolari l-Artikolu 13(3), 14(1) u 14(5) tiegħu,
         Billi:
         
                     (1)
                  
                  
                     Permezz tar-Regolament ta’ Implimentazzjoni tal-Kummissjoni (UE) 2020/1156 (2), il-Kummissjoni estendiet id-dazju antidumping fuq ċertu azzar reżistenti għall-korrużjoni li joriġina mir-Repubblika tal-Poplu taċ-Ċina għal importazzjonijiet ta’ ċertu azzar reżistenti għall-korruzzjoni b’modifiki żgħar li joriġina r-Repubblika tal-Poplu taċ-Ċina.
                  
               
                     (2)
                  
                  
                     B’mod partikolari, il-Kummissjoni kkonkludiet li saret evażjoni mid-dazji antidumping definittiv impost fuq il-prodott ikkonċernat kif definit fl-investigazzjoni oriġinali permezz ta’ importazzjonijiet tal-prodott ikkonċernat b’modifiki żgħar li joriġinaw mir-Repubblika tal-Poplu taċ-Ċina. L-investigazzjoni wriet li kien hemm bidla fix-xejra tan-negozju bejn ir-Repubblika tal-Poplu taċ-Ċina u l-Unjoni li tiġi minn prattika, proċess jew ħidma li għalihom ma hemmx raġuni adegwata jew ġustifikazzjoni ekonomika suffiċjenti għajr l-impożizzjoni tad-dazju. Il-Kummissjoni rriżultalha wkoll li l-effetti ta’ rimedju tad-dazji qeġew imminati f’termini ta’ prezzijiet u/jew ta’ kwantitajiet tal-prodott simili. Fl-aħħar nett, il-Kummissjoni sabet dumping fir-rigward tal-prodott b’modifiki żgħar fir-rigward tal-valuri normali li ġew stabbiliti qabel. Għaldaqstant, skont l-Artikoli 13(1) tar-Regolament (UE) 2016/1036 (“ir-Regolament bażiku”), il-Kummissjoni kkonkludiet li l-miżuri antidumpung fis-seħħ fuq l-importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina jenħtieġ li jiġu estiżi għall-importazzjonijiet tal-prodott b’modifiki żgħar li joriġinaw mir-Repubblika tal-Poplu taċ-Ċina.
                  
               
                     (3)
                  
                  
                     Skont dan, l-Artikolu 1(1) tar-Regolament jiddikjara li d-dazju antidumping definittiv impost mir-Regolament ta’ Implimentazzjoni tal-Kummissjoni (UE) 2018/186 (3) ġie estiż għall-prodott b’modifiki żgħar. Madankollu, din id-dispożizzjoni ħalliet barra referenza espliċita tal-livell ta’ dazji applikabbli.
                  
               
                     (4)
                  
                  
                     F’ġieħ iċ-ċarezza, u skont l-Artikolu 13(1), it-tieni paragrafu tar-Regolament bażiku, id-dazju estiż huwa dak applikabbli “għall-kumpaniji l-oħra kollha” fil-miżuri oriġinali. L-Artikolu 13(1) tar-Regolament bażiku kien diġà ssemma bħala l-bażi tal-estensjoni tal-miżuri fil-premessa 64 tar-Regolament (UE) 2020/1156. Skont l-Artikolu 13(1), it-tieni paragrafu tar-Regolament bażiku, il-Kummissjoni tista’ testendi d-dazji sal-limitu tad-dazju antidumping residwu impost għall-pajjiż soġġett għall-miżuri. Għaldaqstant, ir-referenza għal din id-dispożizzjoni kif ukoll is-sejbiet li saru fl-investigazzjoni ta’ kontra ċ-ċirkomvenzjoni abbażi tal-fatti disponibbli jindikaw b’mod ċar li d-dazju estiż jenħtieġ li jkun dak stipulat fl-Artikolu 1(2) tar-Regolament ta’ Implimentazzjoni (UE) 2018/186 għall- “kumpaniji l-oħra kollha”, li definittivament huwa dazju antidumping ta’ 27,9 %.
                  
               
                     (5)
                  
                  
                     Barra minn hekk, l-Artikolu 1(1) tar-Regolament (UE) 2020/1156 inkluda xi żbalji tipografiċi, li jirriżulta f’deskrizzjoni tal-prodott li mhijiex ċara u kodiċi NM koperti mid-dazju antidumping estiż, li kellhom jiġu kkoreġuti. L-iskop tal-prodott taħt investigazzjoni (meta mqabbel mal-prodott ikkonċernat fir-Regolament ta’ Implimentazzjoni (UE) 2018/186) ġie definit b’mod ċar fil-premessi (10) u (11) tar-Regolament (UE) 2020/1156.
                  
               
                     (6)
                  
                  
                     Għaldaqstant, il-Kummissjoni ddeċidiet li tikkoreġi l-premessa 64 u l-Artikolu 1(1) tar-Regolament ta’ Implimentazzjoni (UE) 2020/1156 sabiex tikkonferma l-livell applikabbli ta’ dazji antidumping. Kif inhu stipulat fil-premessa 65 u fl-Artikolu 1(4) tar-Regolament ta’ Implimentazzjoni (UE) 2020/1156, il-livell korrett ta’ dazju antidumping kif ġie ċċarat fil-premessa ta’ qabel jenħtieġ li jinġabar ukoll fuq l-importazzjonijiet tal-prodott taħt investigazzjoni li joriġina mir-Repubblika tal-Poplu taċ-Ċina li daħal fl-Unjoni skont ir-reġistrazzjoni imposta mir-Regolament ta’ Implimentazzjoni tal-Kummissjoni (UE) 2019/1948 tal-bidu (4). Għaldaqstant, l-effetti ta’ din il-korrezzjoni jenħtieġ li jibdew mid-dħul fis-seħħ tar-Regolament ta’ Implimentazzjoni (UE) 2020/1156 (jiġifieri, is-6 ta’ Awwissu 2020) u jinkludu l-ġbir tad-dazji fuq l-importazzjonijiet tal-prodott taħt investigazzjoni soġġetti għal reġistrazzjoni.
                  
               
                     (7)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament (UE) 2016/1036,
                  
               ADOTTAT DAN IR-REGOLAMENT:
         
            Artikolu 1
            
               1.   Il-premessa 64 tar-Regolament ta’ Implimentazzjoni (UE) 2020/1156 hija sostitwita b’dan li ġej:
               
                           “(64)
                        
                        
                           Skont l-Artikolu 13(1) tar-Regolament bażiku, jenħtieġ għalhekk li l-miżuri antidumping fis-seħħ fuq l-importazzjonijiet ta’ ċertu azzar reżistenti għall-korrużjoni li joriġina fir-RPĊ jiġu estiżi għall-importazzjonijiet tal-prodott investigat li joriġina mir-RPĊ. Skont l-Artikolu 13(1), it-tieni paragrafu tar-Regolament bażiku, il-miżura li trid tiġi estiża jenħtieġ li tkun dik stabbilita fl-Artikolu 1(2) tar-Regolament ta’ Implimentazzjoni (UE) 2018/186 għall-“kumpaniji l-oħrajn kollha”, li huwa dazju tal-antidumping definittiv ta’ 27,9 % applikabbli għall-prezz nett, ħieles fil-fruntiera tal-Unjoni, qabel id-dazju.”
                        
                     
            
               2.   L-Artikolu 1(1) tar-Regolament ta’ Implimentazzjoni (UE) 2020/1156 huwa sostitwit b’dan li ġej:
               
                  
                     2.“1.   Id-dazju antidumping definittiv applikabbli għall-“kumpaniji l-oħrajn kollha” impost mill-Artikolu 1(2) tar-Regolament ta’ Implimentazzjoni (UE) 2018/186 dwar importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina huwa b’dan estiż għall-importazzjonijiet ta’ prodotti rrumblati ċatti tal-ħadid jew tal-azzar illigat jew mhux illigat; miksi jew mgħotti b’galvanizzazzjoni b’hot dip biż-żingu u/jew bl-aluminju u/jew magneżju, sew jekk b’silikon u sew jekk le; b’passivazzjoni kimika; bi kwalunkwe trattament ta’ wiċċ addizzjonali bħal żejt jew issiġillar jew mingħajru; li skont il-piż, fihom: mhux aktar minn 0,5 % ta’ karbonju, mhux aktar minn 1,1 % ta’ aluminju, mhux iktar minn 0,12 % ta’ nijobju, mhux aktar minn 0,17 % ta’ titanju u mhux iktar minn 0,15 % ta’ vanadju; ippreżentati f’kojls, f’folji maqtugħa skont id-daqs u fi strixxi dojoq, li bħalissa jaqgħu taħt il-kodiċijiet NM ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (Kodiċijiet TARIC: 7210410030, 7210490030, 7210610030, 7210690030, 7210908092, 7212300030, 7212506130, 7212506930, 7212509014, 7212509092, 7225920030, 7225990023, 7225990041, 7225990093, 7226993030, 7226997013, 7226997093), li joriġinaw fir-Repubblika tal-Poplu taċ-Ċina.
                     Il-prodotti li ġejjin huma esklużi:
                     
                                 —
                              
                              
                                 tal-azzar inossidabbli, tal-azzar tas-siliċju manjetiku, u tal-azzar b’veloċità għolja,
                              
                           
                                 —
                              
                              
                                 mhux maħdumin aktar ħlief illaminati bis-sħana jew illaminati kesħin (cold-reduced),
                              
                           
                                 —
                              
                              
                                 il-prodott kif definit fl-Artikolu 1(1) tar-Regolament ta’ Implimentazzjoni (UE) 2018/186.”
                              
                           
               
            
         
         
            Artikolu 2
            Dan ir-Regolament għandu jidħol fis-seħħ b’effett retroattiv mis-6 ta’ Awwissu 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 176, 30.6.2016, p. 21.
         
            (2)  Ir-Regolament ta’ Implimentazzjoni tal-Kummissjoni (UE) 2020/1156 tal-4 ta’ Awwissu 2020 li jestendi d-dazju antidumping definittiv impost mir-Regolament ta’ Implimentazzjoni (UE) 2018/186 fuq l-importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina lejn importazzjonijiet ta’ ċertu azzar reżistenti għall-korrużjoni b’modifiki żgħar (ĠU L 255, 5.8.2020, p. 36).
         
            (3)  Ir-Regolament ta’ Implimentazzjoni tal-Kummissjoni (UE) 2018/186 tas-7 ta’ Frar 2018 li jimponi dazju antidumping definittiv u li jiġbor b’mod definittiv id-dazju provviżorju impost fuq l-importazzjonijiet ta’ ċertu azzar reżistenti għall-korrużjoni li joriġina mir-Repubblika tal-Poplu taċ-Ċina (ĠU L 34, 8.2.2018, p. 16).
         
            (4)  Ir-Regolament ta’ Implimentazzjoni tal-Kummissjoni (UE) 2019/1948 tal-25 ta’ Novembru 2019 li jibda investigazzjoni rigward il-possibbiltà ta’ ċirkomvenzjoni ta’ miżuri antidumping imposti mir-Regolament ta’ Implimentazzjoni tal-Kummissjoni (UE) 2018/186 fuq l-importazzjonijiet ta’ azzar inossidabbli (“ċertu azzar reżistenti għall-korrużjoni”) li joriġinaw mir-Repubblika Popolari taċ-Ċina, u li jagħmel importazzjonijiet bħal dawn soġġetti għal reġistrazzjoni ( ĠU L 304, 26.11.2019, p. 10).